डिजिटल इण्डिया कार्यक्रम में आधार की महत्वपूर्ण भूमिका को देखते हुए प्रदेश में विभिन्न बैंक शाखाओं में लगभग 167 आधार पंजीकरण और उन्नयन केन्द्र खोले जा रहे हैं ताकि आधार कार्ड की सुविधा से वंचित ग्रामीणों को नजदीक ही आधार बनाने की सुविधा उपलब्ध हो सके. प्रदेश में इस समय 2128 विभिन्न बैंक शाखाओं और लगभग 1937 एटीएम का नेटवर्क उपलब्ध है. ग्रामीण क्षेत्रों में और अधिक ए.टी.एम. खोलने के प्रयास किए जा रहे हैं ताकि ग्रामीणों को बेहतर बैंक सेवाएं उपलब्ध हो सकें. दुर्गम क्षेत्रों में जहां बैंक शाखाएं खोलना संभव नहीं है, विभिन्न बैंको ने 2 हजार ‘बैंक मित्र’ तैनात किए हैं ताकि ऐसे क्षेत्रों में रह रहे लोग बैंक सुविधाओं का लाभ उठा सकें.